stanford-oval/wikipedia huggingface dataset:
טמפרטורת גוף בסיסית ופוריות
שימושים > כשיטת מניעה > יעילות

ישנן עדויות מוגבלות לגבי היעילות של שיטות תכנון משפחתיות בנושא מודעות לפוריות, שחלקן משתמשות בטמפרטורת הגוף הבסיסית כמרכיב אחד. כ־24% מהנשים שמשתמשות בכל סוג של תוכנית למודעות פוריות נכנסות להריון במהלך השנה הראשונה, לעומת כ־85% מהנשים הפעילות מינית שלא מנסות למנוע הריון.
ארגון הבריאות העולמי דירג את שיטות המודעות לפוריות, הנלקחות בכללותן, כשיטה "יעילה" למניעת הריונות. ארגון הבריאות העולמי הציב שיטות מודעות לפוריות ברובד השלישי של היעילות, לאחר שיטות "אפקטיביות ביותר" כמו IUDs ושיטות "יעילות מאוד" כמו גלולות למניעת הריון המשולבות.
שימושים > כשיטת מניעה > בניסיון להרות

זוגות המנסים להרות יכולים להשתמש בטמפרטורת הגוף הבסיסית כדי לקבוע מתי חלפה ההזדמנות להריון במהלך מחזור זה.
שימושים > כבדיקת אבחון > לאי פוריות

אי פוריות בגלל חוסר ביוץ היא שכיחה. ניתן להשתמש בתרשימי טמפרטורת גוף בסיסית כדי לזהות מתי והאם הביוץ מתרחש.
מחזורי וסת רגילים נלקחים לרוב כראיה לכך שאישה מבייצת באופן רגיל, ומחזורים לא סדירים הם עדות לכך שהיא לא. עם זאת, נשים רבות עם מחזורים לא סדירים מבייצות את הביציות באופן תקין, וחלקן עם מחזורים סדירים הן למעשה מחדירות או שהן סובלות ממום בשלב לוטאלי. ניתן להשתמש ברשומות של טמפרטורת הגוף הבסיסית כדי לקבוע במדויק האם אישה מבייצת, והאם אורך השלב שלאחר הביוץ (לוטאלי) של המחזור החודשי שלה מספיק ארוך כדי לקיים הריון.
שימושים > כבדיקת אבחון > להיריון

מרבית בדיקות ההיריון אינן מדויקות עד שבועיים לאחר הביוץ. הכרת תאריך ביוץ משוער יכול למנוע מאישה להגיע לתוצאות שליליות כוזבות עקב בדיקות מוקדמות מדי. כמו כן, 18 יום ברציפות של טמפרטורות גבוהות פירושו שהאישה כמעט בוודאות בהריון.
שימושים > להערכת מועד זמן לידה

חישוב תאריך היעד הצפוי להריון בהתבסס על המחזור החודשי האחרון שדווח על ידי עצמו אינו מדויק פחות מחישובו על בסיס טמפרטורת הגוף הבסיסית או אולטרה סאונד.
לקריאה נוספת

Moghissi, K. S. (1976). Accuracy of basal body temperature for ovulation detection. Fertility and sterility, 27(12), 1415-1421.
Quagliarello, J., & Arny, M. (1986). Inaccuracy of basal body temperature charts in predicting urinary luteinizing hormone surges. Fertility and sterility, 45(3), 334-337.
הערות שוליים

↑  Textbook of clinical embryology, Cambridge: Cambridge University Press, 2013
↑  Williams obstetrics, 24th edition, New York
↑  James Trussell, Contraceptive failure in the United States, Contraception 83, 2011-05, עמ' 397–404 doi: 10.1016/j.contraception.2011.01.021
↑  Family planning : a global handbook for providers : evidence-based guidance developed through worldwide collaboration., Baltimore: Johns Hopkins, Bloomberg School of Public Health, Center for Communication Programs, INFO Project, 2011
↑  Taylor, Robert B.,, Taylor's Family Medicine Review, New York: Springer, 1999
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טגואיים

| טגואיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי לטאה
משפחה:: טגואיים
שם מדעי
 Teiidae ‏גריי, 1827

טגואיים או לטאות השוט (שם מדעי: Teiidae) היא משפחה של לטאות גדולות החיות מדרום ארצות הברית, דרך אמריקה המרכזית ולאורך מרבית אמריקה הדרומית. הם מותאמות לחיים על עצים וגם על הקרקע וברובם הגדול ניזונים מבשר או לפחות מחרקים, יחד עם כמה מעטים שניזונים בעיקר מצמחייה. משפחה זו כוללת כ-170 מינים.
מאפיינים

הגדולים בבני משפחה זו, מהסוג טגו תניני מגיעים לאורך 1.2 מטר ולמשקל של 4.5 ק"ג. במראם הטגואים מזכירים את לטאות הכוח שגם הם אוכלות בשר, אך לא נמצאות באמריקה. הם אינם קרובים אליהם ושייכים לקבוצה דמויי-לטאה בה הלטאות האמיתיות והלטאות הממושקפות, והדמיון ביניהם נובע מאבולוציה מתכנסת.
לטגואיים קשקשי גב מלבניים גדולים דמויי שריון, טפרים חדים וארוכים, ראש גדול ובתוכו שיניים חדות ומוצקות. הם גם בעלי לשון מפוצלת כמו נחש.
הטגגואיים חיים ביערות גשם או אזורים חמים אחרים ומסוגלים להתקיים בלי מזון הרבה זמן. חלק מהמינים גם יודעים לשחות ולצלול.
מיון

תת-משפחה Teiinae
סוג Aurivela
סוג Ameiva
סוג Ameivula
סוג Contomastix
סוג Holocosus
סוג Glaucomastix
סוג ומין יחיד Medopheos edracanthus
סוג Pholidoscelis
סוג Aspidoscelis
סוג טגו רץ (Cnemidophorus)
סוג Dicrodon
סוג Kentropyx
סוג Teius
תת-משפחה Tupinambinae
סוג Callopistes
סוג ומין יחיד Crocodilurus amazonicus
סוג טגו תניני (Dracaena)
סוג Salvator
סוג טגו (Tupinambis)
הערות שוליים

↑  לפי החלטות האקדמיה ללשון העברית
| --- | --- |
בקרת זהויות :  NLI: 987007565819005171
הר דרלינג (אנטארקטיקה)

ערך זה עוסק בהר בארץ מרי בירד שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  941 מ' 
 מיקום:  אזור הברית האנטארקטית,
 רכס הרים:  רכסי פורד 
 קואורדינטות:  77°15′00″S 143°19′59″W﻿ / ﻿77.25°S 143.333°W﻿ / -77.25; -143.333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דרלינג(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר דרלינג
 
הר דרלינג או הר דארלינג (באנגלית: Mount Darling) הוא פסגה בהרי אלגייני, ברכסי פורד, בארץ מרי בירד, שבאנטארקטיקה.
הר דרלינג הוא הפסגה הגבוהה ביותר בהרי אלגייני.
ההר ממוקם 2 קילומטרים ממערב להר סווארטלי.
היסטוריה > גילוי ומיפוי ההר

ההר התגלה מהאוויר בטיסות שיצאו מבסיס וסט (West Base), של השירות האנטארקטי של ארצות הברית, בשנת 1940.
היסטוריה > מקור השם

ההר נקרא על שמו של פרופסור צ'סטר א. דרליג (Chester A. Darling), ממכללת אלגייני, שבעיר מידוויל, במדינת פנסילבניה, שבארצות הברית.
לקריאה נוספת

• John O. Stone, Gregory A. Balco, David E. Sugden, Marc W. Caffee, Louis C. Sass III, Seth G. Cowdery, Christine Siddoway, , www.sciencemag.org SCIENCE VOL 299 3 JANUARY 2003
• Peter G. Knight, , P 223
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
| אתרים ברכסי פורד |
| --- | --- | --- |
| רכסי הרים | אסמן • דנפלד • היינס • מקיי • סארנוף • פוסדיק • פיליפס • קלארק |  |
| הרים | אלכסנדר • אקבלו • ביואנג'ל • ביטגוד • בירד • ברנהאם • ג'ון • ג'ונס • דאגלס • דרלינג • ואן וולקנברג • לוקהארט • מאליונה • סווארטלי • פייג' • קארבון • קולומבו • קופר • ריאה • ריצ'רדסון |  |
| מצוקים | ביילי |  |
| נונאטאקים | ברידינג • קיידי |  |
| מונוליתים | הבילבורד (לוח המודעות) |  |
| קרחונים | אוקס • ארתור • באלצ'ן • בויד • האמונד |  |
| מעברי הרים | ריס |  |
טנזניה במשחקים האולימפיים

טנזניה משתתפת במשחקים האולימפיים מאז אולימפיאדת מקסיקו סיטי (1968). קודם לכן, השתתפה טנגניקה באולימפיאדת טוקיו (1964), אף שהאיחוד עם זנזיבר, שיצר את הרפובליקה של טנזניה, התרחש חודשים ספורים קודם לכן. מאז החלה להשתתף במשחקים, נעדרה מהם טנזניה רק פעם אחת, כשהשתתפה בחרם האפריקאי על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרתה של דרום אפריקה בעת שבאחרונה היה נהוג משטר האפרטהייד. מאז אולימפיאדת מוסקבה (1980) משתתפת טנזניה במשחקים ברציפות. היא מעולם לא השתתפה באולימפיאדת חורף.
שני ספורטאים טנזנים זכו במדליות אולימפיות, שניהם באולימפיאדת מוסקבה. סולימאן ניאמבואי זכה במדליית כסף בריצת 5000 מטר, ופילברט ביי הגיע להישג דומה בריצת 3000 מטר מכשולים. המתאגרף ג'ראלדי איסאיק העפיל במשחקים אלה לשלב רבע הגמר.
במשחקים הבאים הגיעו הספורטאים הטנזנים להישגים מעטים. ג'ומה איקנגאה סיים במקום השביעי בריצת המרתון באולימפיאדת סיאול (1988). אנדרו סמבו הגיע למקום העשירי בריצת 5000 מטר באולימפיאדת ברצלונה (1992). פביאנו ג'וזף נאסי הגיע למקום העשירי בריצת 10000 מטר באולימפיאדת אתונה (2004), ובאולימפיאדת בייג'ינג (2008) סיים במקום התשיעי באותו המירוץ. באולימפיאדת ריו דה ז'ניירו (2016) סיים רץ המרתון אלפונס פליקס סימבו במקום החמישי.
מדליות

| --- | --- |
 :  ראו גם – מדליות במשחקים האולימפיים
מדליות > לפי אולימפיאדה

באולימפיאדות הקיץ:
| אולימפיאדה | זהב | כסף | ארד | סך הכל |
| --- | --- | --- | --- | --- |
אולימפיאדת טוקיו (1964): 0
אולימפיאדת מקסיקו סיטי (1968): 0
אולימפיאדת מינכן (1972): 0
אולימפיאדת מונטריאול (1976): לא השתתפה
| אולימפיאדת מוסקבה (1980) | 0 | 2 | 0 | 2 |
אולימפיאדת לוס אנג'לס (1984): 0
אולימפיאדת סיאול (1988): 0
אולימפיאדת ברצלונה (1992): 0
אולימפיאדת אטלנטה (1996): 0
אולימפיאדת סידני (2000): 0
אולימפיאדת אתונה (2004): 0
אולימפיאדת בייג'ינג (2008): 0
אולימפיאדת לונדון (2012): 0
אולימפיאדת ריו דה ז'ניירו (2016): 0
אולימפיאדת טוקיו (2020): 0
| סך הכל | 0 | 2 | 0 | 2 |
מדליות > לפי ענף

בענפי הקיץ:
| ענף | זהב | כסף | ארד | סך הכל |
| --- | --- | --- | --- | --- |
|  אתלטיקה | 0 | 2 | 0 | 2 |
| סך הכל | 0 | 2 | 0 | 2 |
ראו גם

טנזניה במשחקים הפאראלימפיים
טנזניה במשחקים האולימפיים לנוער
הערות שוליים

↑  "Medals by Games" [מדליות לפי משחקים]. Olympic Analytics (באנגלית). נבדק ב-11 באפריל 2022. {{cite web}}:  (עזרה)תחזוקה - ציטוט: url-status (link)
↑  "Medals by Sports" [מדליות לפי ענפי ספורט]. Olympic Analytics (באנגלית). נבדק ב-11 באפריל 2022. {{cite web}}:  (עזרה)תחזוקה - ציטוט: url-status (link)
טנזינג נורגיי טריינור

| --- | --- |
אין תמונה חופשית
 לידה:  4 בספטמבר 2001 (בן 23) פלנטיישן, ארצות הברית 
 מדינה:  ארצות הברית 
 תקופת הפעילות:  מ-2012
 פרופיל ב-IMDb
 
טנזינג נורגיי טריינור (באנגלית: Tenzing Norgay Trainor; נולד ב-4 בספטמבר 2001) הוא שחקן ומדבב אמריקאי.
ביוגרפיה

נורגיי טריינור נולד בעיר פלנטיישן, פלורידה. הוא נכדו של טנזינג נורגיי, שיחד עם אדמונד הילרי הניו זילנדי, הפך לראשון לטפס על הר האוורסט.
קריירה

הופעתו הראשונה בטלוויזיה הייתה בשנת 2012 בסדרות הטלוויזיה, "The Jadagrace Show" ו-"Stevie TV."
בשנה שלאחר מכן לוהק לתפקיד ראשי בסדרת הטלוויזיה של דיסני "ליב ומאדי". הוא שיחק בסדרה בארבעת עונותיה. הוא גילם את פרקר, האח הצעיר במשפחה שאוהב לעסוק במדע עם חבריו. אחת ההנאות הגדולות ביותר שלו היא לעשות צחוק מאחיו הגדול ג'ואי.
באותה שנה הוא התארח בסדרות הטלוויזיה "גוד לאק צ'ארלי" ו-"Disney Game On" ושיחק לצד בילי אונגרו וסמי הנראטי בעיבוד ספרי הילדים הנוצרי לטלוויזיה של הספר "The Lost Medallion - The Adventures of Billy Stone". באותה שנה שיחק גם בסרט "סופר חברים", שם דיבב את קולו של כלב "בודהה".
בשנת 2014 שיחק בפר בסדרת הטלוויזיה "ג'סי". בשנת 2017 התארח בפרק בסדרה הקומית "המיק".
בשנת 2019 דיבב בסרט הקולנוע קסם של מפלצת ושיחק בשני פרקים של הסדרה בית ספר לאבירים.
בשנת 2020 החל לשחק בתפקיד חוזר בסדרת הטלוויזיה "אמא אמריקאית".
בשנת 2022 שיחק בתפקיד ראשי במיני סדרה "בו, ביץ'", ששודרה בנטפליקס. באותה שנה דיבב את קולה של הדמות בודהי בסרט האנימציה "לילה מוטרף במוזיאון: שובו של קאמונרה".
בשנת 2023 שיחק בתפקיד ראשי בסדרת הטלוויזיה "בבלוק שלי: פרידידג'.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | סופר חברים (אנ') | בודהה | דיבוב |
| 2013 | The Lost Medallion: The Adventures of Billy Stone | ילד מס' 2 |  |
| 2019 | קסם של מפלצת | ג'ין | דיבוב |
| 2022 | לילה מוטרף במוזיאון: שובו של קאמונרה | בודהי | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Stevie TV | ילד | פרק: "Action" |
| 2012 | The Jadagrace Show | ג'קי סוורץ | פרק: "The Body Guard" |
| 2013 | גוד לאק צ'ארלי | דיוואן | פרק: "Rock Enroll" |
| 2013–2017 | ליב ומאדי | פרקר רוני | תפקיד ראשי (4 עונות); 80 פרקים |
| 2014 | ג'סי | פרקר רוני | פרק: "Jessie's Aloha Holidays with Parker and Joey" |
| 2017 | המיק (אנ') | ג'קסון | פרק: "The Teacher" |
| 2018 | בית ספר לאבירים | ג'ימבו | 2 פרקים |
| 2019 | משפחה מודרנית | דייוויד טאשי | פרק: "A Game of Chicken |
| 2019 | האי (אנ') | גאן | דיבוב; 7 פרקים |
| 2020–2021 | אמא אמריקאית (אנ') | טרבור | 6 פרקים |
| 2022 | בו, ביץ'! (אנ') | גאווין | תפקיד ראשי; 10 פרקים |
| 2022 | Abominable and the Invisible City | ג'ין | דיבוב; 10 פרקים |
| 2023 | פרירידג' (אנ') | קמרון | תפקיד ראשי; 10 פרקים |
הערות שוליים

↑  Tenzing Norgay Trainor Is Embracing His Best Life - Character Media, Character Media, ‏2 ביוני 2022
↑  Exclusive: Tenzing Trainor on working with Lana Condor, Liv and Maddie, and more, Cosmopolitan Middle East, ‏6 ביוני 2022
↑  Disney Channel Reveals Details, Cast Photos For "Liv And Maddie" Season Four, Headline Planet, ‏6 ביולי 2016
↑  Katie Campione, Lana Condor Is Living It Up in the Afterlife in ‘Boo, Bitch’ Trailer (Video), TheWrap, ‏1 במאי 2022
↑  Charles Switzer, Night At The Museum: Kamunrah Rises Again's Tenzing Norgay Trainor Is Related To A Famous Everest Conqueror, Looper, ‏2022-11-30 (באנגלית אמריקאית)
↑  Angie Han, The Hollywood Reporter, The Hollywood Reporter, ‏2 בפברואר 2023
| --- | --- |
בקרת זהויות :  LCCN: no2019185433  VIAF: 16157701589144220213   WorldCat (עם VIAF): 16157701589144220213
טום דה-לונג'

| --- | --- |

 לידה:  13 בדצמבר 1975 (בן 48) פאוויי, ארצות הברית 
 שם לידה:  Thomas Matthew Delonge 
 שם במה:  Hot Pants 
 מוקד פעילות:  ארצות הברית 
 תקופת הפעילות:  מ-1992 
 מקום לימודים:  תיכון ראנצ'ו ברנרדו, תיכון פאוויי 
 סוגה:  פופ פאנק, רוק אלטרנטיבי 
 סוג קול:  טנור, בריטון 
 שפה מועדפת:  אנגלית 
 כלי נגינה:  גיטרה 
 חברת תקליטים:  DGC רקורדס 
 בן או בת זוג:  ג'ניפר דה-לונג' (2001–2019) 
 צאצאים:  ג'ונאס רוקט דה-לונג' 
 מספר צאצאים:  2 
 blink182.com
 פרופיל ב-IMDb
 חתימה:  
 
תצלום של דה-לונג וטרוויס בארקר מלהקת בלינק-182 על סיפונה של צוללת גרעינית אמריקאית
תומאס מתיו "טום" דה-לונג' הבן (באנגלית: Thomas Matthew "Tom" DeLonge, Jr.‎; נולד ב-13 בדצמבר 1975) הוא זמר וגיטריסט אמריקאי, סולן וגיטריסט להקת הרוק המצליחה בלינק-182 איתה פרץ בסוף שנות התשעים. בנוסף חבר בלהקה ״אנג׳לס אנד אירוויבס״
ביוגרפיה

דה-לונג נולד וגדל בפאוויי, קליפורניה. אביו היה מנהל בחברת שמן ואמו יועצת משכנתאות. יש לו אח בשם שון ואחות בשם קארי. כילד, חלם להיות לוחם אש. 
בגיל 8, החל לגלוש על סקייטבורד.
הכלי המוזיקלי הראשון שלו היה חצוצרה אשר קיבל במתנה לחג המולד בגיל 11.
בגיל 13, הוא ביקר חבר באורגון והחל להיחשף למוזיקת פאנק רוק וללהקות כמו דינוזאור ג'וניור. הוא צבע את שיערו לסגול והחל לנגן בגיטרה בחדרו.
כאשר היה בן 18, התגרשו הוריו. באופן טבעי, חוייה זה השפיעה עליו עמוקות
לאחר התיכון, עבד דה-לונג' בבנייה, כנהג משאית דלק ועובד תשתיות (בטון וצנרת).
ביוגרפיה > קריירה מוזיקלית

בתיכון הוא פגש לראשונה את סקוט ריינור ומאוחר יותר את מארק הופוס שהכיר דרך אחותו של הופוס. השלושה הקימו את להקת בלינק-182, בה שימש דה-לונג' כגיטריסט וזמר.
בפברואר 1994, יצא אלבום הבכורה שלהם "Cheshire Cat" וביוני 1997 הופץ אלבומם הבא: Dude Ranch. שני האלבומים מאופיינים בסגנון סקייט פאנק, פופ פאנק ופאנק רוק ושימוש כבסיס האיתן של הלהקה לאורך שנות ההצלחה המסחרית. 
ביוני 1999 יצא אלכומם השלישי של הלהקה, "Enema of the State". האלבום זכה להצלחה והביא פרסום ללהקה, ושלושת סינגלים מתוך האלבום הפכו ללהיטים בערוץ ה-MTV.
ב-2001, התארח בתוכנית המערכונים מד טי.וי. ב-2002 ייסד דה-לונג בצוותא עם טרוויס בארקר, אשר הצטרף לבלינק-182, את להקת בוקס קאר רייסר, לדבריו כדי לנסות שירים אשר לא התאימו ללהקתו הראשית.
ב-2005, החליט לקחת הפסקה של חצי שנה מסיבוב הופעות כדי להיות עם משפחתו. הופוס ובארקר לא אהבו זאת ולבסוף הלהקה התפרקה. באותה שנה, ייסד דה-לונג להקה חדשה בשם אנג'לס אנד איירוויבס אשר עוסקת ברוק אלטרנטיבי.
בסוף 2008, התאחדו בלינק-182 והודיעו על כך רשמית בטקס פרסי גראמי בפברואר 2009. ב-2012, יצא אלבומם השישי "כלבים אוכלים כלבים".
בסוף ינואר 2015, בעקבות מחלוקות תקשורתיות שהתנהלו בקשר למצבו של דה-לונג בתור חבר בלהקה, הוחלט מגורם שאינו ידוע רשמית כי דה-לונג סיים את תפקידו בלהקה. באפריל אותה שנה, הוציא דה לונג' את אלבום הסולו הראשון שלו.
במהלך שנת 2022 חזר דה לונג׳ ללהקה ועם חזרתו הוציאה הלהקה סינגל חדש בשם Edging והכריזה על סיבוב הופעות חדש ואלבום שיצא במשך שנת 2023. בלינק-182 הוציאה את האלבום One More Time באוקטובר, 2023, כאשר האלבום עסק בחברות ארוכת השנים בתוך הלהקה. בריאיון שנערך עם חברי הלהקה, שפך דה-לונג אור על האופי הקליל-מבודח-מלנכולי של הלהקה לאורך השנים: "לא הגענו מבתים שמחים. ההורים שלנו התגרשו והמוזיקה היוותה עבורנו מפלט. דרך המוזיקה שלנו ניסינו לייצר את השמחה וההנאה שכל כך רצינו כילדים".
ביוגרפיה > פרויקטים נוספים

ב-2004, הוא ביים את הקליפ לשיר "This Photograph is Proof (I Know You Know)" של להקת Taking Back Sunday.
בדצמבר 2013, הוציא ספר ילדים בשם "האסטרונאוט הבודד בחג המולד". באפריל 2016, הוציא ספר נוסף בשם "Sekret Machines: Book 1 – Chasing Shadows".
ביוגרפיה > חיים אישיים

דה לונג מאמין בקיומם של חייזרים עוד מצעירותו, והשתתף בסדרות טלוויזיה וסרטים שעסקו בנושא.
ב-1996, החל לצאת עם ג'ניפר ג'נקינס, אשר למדה עימו בתיכון. הם נישאו ב-26 במאי 2001 במפרץ סן דייגו. הוא קנה לשושבינים שלו יו-יו כסוף של חברת טיפאני ושות'. לזוג נולדו שני ילדים: אוה וג'ונאס. הם התגרשו ב-2019. במאי 2021, נישא לריטה מארי.
טום דולאן

טום דולאן (באנגלית: Tom Dolan נולד ב-15 בספטמבר 1975) הוא שחיין עבר אמריקאי. אלוף אולימפי בעל שתי מדליות זהב משתי אולימפיאדות שונות ואחת מכסף, אלוף עולם ושיאן עולם במשחה ל-400 מטר מעורב אישי. החזיק בשיא העולם במשחה זה כ-8 שנים, יותר מכל שחיין אחר לפניו.
ביוגרפיה

טום דולאן נולד בארלינגטון, וירג'יניה. דולאן החל להתאמן בגיל צעיר בקבוצת השחייה שבמועדון הגולף בוושינגטון. אחר כך הוא עבר למועדון השחייה קארל בורק והתאמן תחת הדרכתו של ריק קארל. הוא סבל מאסתמה קשה שנבעה מאימוני השחייה, מהתעלפויות ובלקאווט שלא מנעו ממנו להמשיך באימונים הקשים. הוא למד באוניברסיטת מישיגן באן הרבור ושם שחה תחת הדרכתו של המאמן הראשי ג'ון אורבנצ'ק לצד מתחריו הגדולים מרסל ואודה ההולנדי ואריק ניימסניק, כן שחו בקבוצתו טום מלצ'ו והברזילאי גוסטבו בורג'ס.
באליפות הפאן פסיפיק בשחייה שנערכה בקוב, יפן בשנת 1993 זכה דולאן במדליית כסף במשחה ל-400 מטר מעורב אישי בתוצאה של 4:20.72 דקות.
באליפות העולם בשחייה שנערכה ברומא, איטליה בשנת 1994 זכה דולאן במדליית זהב במשחה ל-400 מטר מעורב אישי בשיא עולם חדש 4:12.30 דקות, לפני יאני סיבינן מפינלנד (4:13.29 דקות) שקבע שיא עולם בחצי המרחק (1:58.16 דקות) וניימסניק בן ארצו (4:15.69 דקות).
באליפות הפאן פסיפיק בשחייה שנערכה באטלנטה, ארצות הברית בשנת 1995 זכה דולאן בשתי מדליות זהב במשחים ל-200 מטר מעורב אישי (2:00.89 דקות) ול-400 מטר מעורב אישי (4:14.77 דקות) ובמדליית כסף במשחה ל-200 מטר גב (2:00.18 דקות).
באולימפיאדת אטלנטה (1996) זכה דולאן במדליית זהב במשחה ל-400 מטר מעורב אישי בתוצאה של 4:14.90 דקות, לפני בן ארצו ניימסניק (4:15.25 דקות) וקרטיס מיידן מקנדה (4:16.28 דקות). במשחה ל-200 מטר מעורב אישי הוא סיים במקום השביעי בתוצאה של 2:03.89 דקות אחרי המנצח אטילה צ'ן מהונגריה שקבע שיא אולימפי חדש 1:59.99 דקות. בנוסף הוא שחה 400 מטר חופשי בשלב המוקדמות וסיים במקום ה-11 (3:53.91 דקות) ולא עלה לשלב הגמר אלא לגמר ב' המאכזב. הוא החליט להימחק ודורג לבסוף במקום ה-17.
באליפות העולם בשחייה שנערכה בפרת', אוסטרליה בשנת 1998 זכה דולאן במדליית זהב במשחה ל-400 מטר מעורב אישי בתוצאה של 4:14.95 דקות, לפני מרסל ואודה מהולנד (4:15.53 דקות) ומיידן (4:16.45 דקות). במשחה ל-200 מטר מעורב הוא סיים במקום השמיני בתוצאה של 2:05.82 דקות, המנצח היה ואודה שקבע תוצאה של 2:01.18 דקות.
באולימפיאדת סידני (2000) זכה דולאן בשתי מדליות. מדליית זהב במשחה ל-400 מטר מעורב אישי ובכך הגן על תוארו בשיא עולם חדש של 4:11.76 דקות, לפני בן ארצו אריק ונט (4:14.23 דקות) ומיידן (4:15.33 דקות). במדליית כסף ב-200 מטר מעורב אישי בתוצאה של 1:59.77 דקות אחרי מאסימיליאנו רוסולינו מאיטליה שקבע שיא אולימפי חדש 1:58.98 דקות ולפני בן ארצו טום ווילקנס (2:00.87 דקות).
תארים

בסך הכל שיפר דולאן פעמיים את שיא העולם ב-400 מטר מעורב אישי, 5 פעמים את השיא האמריקאי, זכה ב-14 תוארי אליפות ארצות הברית וב-9 תוארי NCAA.
דולאן זכה בתואר שחיין השנה בארצות הברית בשנים 1994, 1995 ו-2000.
בשנת 2006 זכה דולאן להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-400 מטר מעורב אישי (ויקיפדיה האנגלית)
הערות שוליים

↑  2006 Honor Swimmer - Tom Dolan, באתר International Swimming Hall of Fame
| --- | --- |
בקרת זהויות :  LCCN: no99011990  VIAF: 41470119   WorldCat (עם VIAF): 41470119
טנזימאט

מהמוט השני
אבדילמג'יט הראשון
הטנזימאט (טורקית Tanzimat, טורקית עות'מאנית تنظيمات - "ארגון מחדש") הייתה תקופה של התחדשות ורפורמה בתולדות האימפריה העות'מאנית, אשר החלה בשנת 1839 והסתיימה עם קבלתה של החוקה הראשונה ב-1876.
גורמים ומטרות

הוגי הטנזימאט היו הסולטאנים הליברלים מהמוט השני ואבדילמג'יט הראשון, וכן אנשי ממשל בעלי חינוך אירופי דוגמת אלי פאשה (Mehmed Emin Âli Paşa) ומידהט פאשה. הם הכירו בכך שהממסד הדתי והצבאי הישן שוב לא התאים לצרכיה של האימפריה בעולם המודרני שהתהווה החל מראשית המאה ה-19, והרקע ממנו באו גרם לכך שחלק ניכר מהרפורמות חיקו תהליכים אירופיים קיימים.
מטרות הרפורמה היו יצירת מדינה ביורוקרטית ריכוזית (ולשם כך טיפוח הרפורמה ברישום קרקעות, מפקד אוכלוסין וכו') לשם גיוס משאבים שצבא מודרני צריך. הרפורמות הקיפו תחומים רחבים כמו הממסד השלטוני, הממסד הצבאי, מערכת החינוך, וניסו להשיג את מטרתן באמצעות שינויים חקיקתיים והרחבת חירויות הפרט במדינה.
מטרה מדינית של הרפורמות הייתה לעודד זהות עות'מאנית בקרב בני הלאומים הרבים תושבי האימפריה ולבלום את התפתחות רעיונות הלאומיות והבדלנות בקרבם. כפועל יוצא מכך ביקשו המחדשים לעצור את תהליך שקיעתה של האימפריה וצמצום גבולותיה. מטרה עיקרית זו לא הושגה, אך תהליך המודרניזציה שעבר על האימפריה העות'מאנית, ועל טורקיה לאחריה, נחשב במידה רבה תוצר של תקופה זו ושל רעיונותיה.
חידושי הטנזימאט

ב-3 בנובמבר 1839 פרסם הסולטאן אבדילמג'יט הראשון את הצהרת הטנזימאט (Tanzimat Fermanı) שמטרתה "להביא את יתרונות הממשל התקין לרחבי האימפריה באמצעות הקמתם של מוסדות חדשים". ההצהרה מכונה גם "צו גילהאנה האט-אה שריף" (Gülhane Hatt-i-Șerif - "הצו הנשגב של ביתן הוורדים") שכן הוא נחתם בגן הוורדים בארמון טופקאפי. בצו באה לידי ביטוי מדיניות חדשה שמאמצת האימפריה והיא העות'מאניזם, וזו באה לאחד בין נתיני האימפריה וליצור בסיס הזדהות משותף. בין היתר הבטיח הצו:
התחייבות לשלומם, כבודם ושלום רכושם של כל תושבי האימפריה.
הדפסת שטרות הכסף הראשונים של האימפריה (1840), ארגון המערכת הפיננסית בהתאם לדגם הצרפתי והקמת מערכת לגביית מיסים.
ארגון מחדש של הצבא, הסדרת נוהלי הגיוס ותקופת השירות. נקבע כי חייל יתגייס לתקופה קצובה בזמן שתוגבל בחמש שנים, ויתאפשר לו לקיים חיי משפחה במקביל (1843-1844).
אימוץ המנון ודגל (1844).
רפורמה חקיקתית שכללה את אימוץ החוק האזרחי והפלילי הצרפתי. בין היתר נקבע כי לא יחרץ גזר דין מוות על אדם ללא משפט.
הקמתה של אספה (Meclis−i Maarif−i Umumiye) ב-1845 שהייתה אב הטיפוס של הפרלמנט העות'מאני הראשון שהוקם בשנת 1876.
הקמת האוניברסיטאות המודרניות הראשונות (1848).
השוואת זכויותיהם של לא-מוסלמים, כולל הזכות להתגייס לצבא, ביטול מס הגולגולת (1856) ויצירת מעמד אזרחי אחיד לכל תושבי המדינה ב-1869.
חוק הווילאייטים (1864) לארגון מחודש של מחוזות האימפריה.
הקמת הבורסה הראשונה באיסטנבול (1866).
קביעת כללים לשיפור השירות הציבורי ולשם קידום המסחר במדינה.
את הצו כתבו עובדי חצר הסולטאן, שהיו בוגרי מוסדות השכלה מערביים ובמיוחד צרפתים. לכן, הגישה המקובלת במחקר היא כי הצו ניתן תחת השפעה מערבית. עם זאת קיימת גישה נוגדת לפיה הצו ניתן מתוך השפעה פנימית שמקורה באדיקות לדת האסלאם.
לאחר הטנזימאט

תקופת הטנזימאט הגיעה לשיאה ולסיומה עם קבלת החוקה הראשונה ב-23 בנובמבר 1876. החוקה שכונתה "החוק הבסיסי" (Kanûn-ı Esâsî) העניקה חירויות פרט ושוויון לכל אזרחי האימפריה, ופתחה את "תקופת החוקה הראשונה" (Birinci Meşrûtiyet Devri) שנמשכה שנתיים בלבד, עד 1878, עת הושעתה והפרלמנט פוזר.
עם זאת, לטנזימאט היו השפעות מרחיקות לכת, ומדינאים מכל רחבי האימפריה חונכו במהלכה ולאחריה ברוח רעיונותיה. רפורמות אטאטורק (Atatürk İnkılapları או Atatürk Devrimleri) שערך מוסטפא כמאל אטאטורק החל ב-1922 ועד מותו בשנת 1938, היו המשך ישיר ויישום של רעיונות הטנזימאט, והחידושים שהנהיג הביאו לשיא ולסיום את התהליך שעבר על האימפריה העות'מאנית משימור מוסדות העבר ועד נטייה לחדשנות והחלפתם בחדשים.
ראו גם

היסטוריה של האימפריה העות'מאנית
הערות שוליים

↑  הערה לשונית: השם טנזימאט נוצר בתקופה שבה השפה הטורקית נכתבה באמצעות גרסה של האלפבית הערבי. בתקופה זו נכתב השם בטורקית בצורה تنظيمات, והתעתיק שלו לעברית הוא תנט'ימאת או תנזימאת. בשנת 1928 נערכה רפורמה בשפה הטורקית, ומאז היא נכתבת באלפבית טורקי המבוסס על האלפבית הלטיני. באלפבית זה נכתב השם בצורה Tanzimat והתעתיק שלו לעברית הוא טנזימאט.
| --- | --- |
בקרת זהויות :  NLI: 987007553763105171  GND: 4184443-9  LCCN: sh89003917  LNB: 000299821  TDVİA: tanzimat
הר ברוק (אנטארקטיקה)

ערך זה עוסק בהר בארץ אואטס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  Francis Richard Brooke 
 גובה:  2,675 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  76°49′00″S 159°54′00″E﻿ / ﻿76.8167°S 159.9°E﻿ / -76.8167; 159.9
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברוק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר ברוק
 
הר ברוק (באנגלית: Mount Brooke) הוא הר מבודד בארץ אואטס שבאנטארקטיקה.
הר ברוק ממוקם 31 קילומטרים צפונית-מערבית מהר גראן.
ההר מתנשא מעל ראשיהם (מוצאם) של קרחון מקאיי ושל קרחון מוסון, והשטח שסביבם.
היסטוריה > מקור השם

הקרחון נקרא על שם לוטננט קומנדר פ. ר. ברוק (F.R. Brooke), מהצי המלכותי, שפיקד על משלחת הסקר הניו זילנדית הצפונית (New Zealand Northern Survey Party), אשר חקרה את אנטארקטיקה בשנת 1957, מטעם המשלחת הטראנס-אנטארקטית של חבר העמים הבריטי.